 
 
  
 
 
(ร่าง) 
ประกาศกระทรวงสาธารณสุข (ฉบับที่ ...) พ.ศ. ….  
ออกตามความในพระราชบัญญัติอาหาร พ.ศ. ๒๕๒๒  
เรื่อง อาหารแปรรูปบางชนิดที่ต้องมีฉลาก  
----------------------------------------------  
  
โดยเป็นการสมควรปรับปรุงประกาศกระทรวงสาธารณสุขบางฉบับเพื่อให้สอดคล้องกับ
พระราชบัญญัติอาหาร พ.ศ. ๒๕๒๒ ซึ่งได้มีการปรับปรุงแก้ไข  
อาศัยอำนาจตามความในมาตรา ๕ วรรคหนึ่ง และมาตรา ๖ (๑๐) แห่งพระราชบัญญัติอาหาร 
พ.ศ. ๒๕๒๒ รัฐมนตรีว่าการกระทรวงสาธารณสุขออกประกาศไว้ ดังต่อไปนี้  
ข้อ ๑ ให้ยกเลิก  
(๑) ประกาศกระทรวงสาธารณสุข ฉบับที่ ๔๔ (พ.ศ. ๒๕๒๓) เรื่อง แป้งข้าวกล้อง ลงวันที่ 12 
มกราคม 2523   
(๒) ประกาศกระทรวงสาธารณสุข ฉบับที่ ๑๐๐ (พ.ศ. ๒๕๒๙) เรื่อง การแสดงฉลากของ     
วุ้นสำเร็จรูปและขนมเยลลี่ ลงวันที่ ๑๐ เมษายน ๒๕๒๙  
(๓) ประกาศกระทรวงสาธารณสุข (ฉบับที่ ๒๐๐) พ.ศ. ๒๕๔๓ เรื่อง ซอสในภาชนะบรรจุที่ปิดสนิท 
ลงวันที่ ๑๙ กันยายน ๒๕๔๓  
(๔) ประกาศกระทรวงสาธารณสุข (ฉบับที่ ๒๒๔) พ.ศ. ๒๕๔๔ เรื่อง ขนมปัง ลงวันที่ ๒๓ 
กรกฎาคม ๒๕๔๔  
(๕) ประกาศกระทรวงสาธารณสุข (ฉบับที่ ๒๒๘) พ.ศ. ๒๕๔๔ เรื่อง  หมากฝรั่งและลูกอม   
ลงวันที่ ๒๓ กรกฎาคม ๒๕๔๔  
(๖) ประกาศกระทรวงสาธารณสุข (ฉบับที่ ๒๓๗) พ.ศ. ๒๕๔๔ เรื่อง การแสดงฉลากของ
อาหารพร้อมปรุงและอาหารสำเร็จรูปที่พร้อมบริโภคทันที ลงวันที่ ๒๐ สิงหาคม ๒๕๔๔  
(๗) ประกาศกระทรวงสาธารณสุข (ฉบับที่ ๒๔๓) พ.ศ. ๒๕๔๔ เรื่อง ผลิ ตภัณฑ์จากเนื้อสัตว์     
ลงวันที่ ๒๖ กันยายน ๒๕๔๔  
ข้อ ๒ กำหนดให้อาหารแปรรูปบางชนิด เป็นอาหารที่ต้องมีฉลาก  
ข้อ ๓ ในประกาศนี้  
อาหารแปรรูปบางชนิด หมายความว่า อาหารที่มีภาชนะหุ้มห่อเพื่อจำหน่าย ดังต่อไปนี้  
(๑) แป้งข้าวกล้อง  
(๒) วุ้นสำเร็จรูปและขนมเยลลี่   
 
 (๓) ซอสในภาชนะบรรจุที่ปิดสนิท ไม่รวมถึงอาหารที่มีประกาศกระทรวงสาธารณสุขกำหนดไว้
เป็นการเฉพาะ  
(๔) ขนมปัง  
(๕) หมากฝรั่งและลูกอม  
(๖) ผลิตภัณฑ์จากเนื้อสัตว์  
(๗) อาหารสำเร็จรูปที่พร้อมบริโภคทันที  
(๘) อาหารพร้อมปรุงซึ่งได้จัดเตรียมส่วนประกอบต่างๆ เพื่อนำไ ปปรุงเป็นอาหารชนิดใดชนิด
หนึ่งโดยเฉพาะ  
ข้อ ๔ การแสดงฉลากของอาหารแปรรูปบางชนิด ให้เป็นไปตามประกาศกระทรวงสาธารณสุข
ว่าด้วยการแสดงฉลากของอาหารในภาชนะบรรจุ และ ประกาศกระทรวงสาธารณสุขว่าด้วย อาหารที่ต้องแสดง
ฉลากโภชนาการ และค่าพลังงาน น้ำตาล ไขมัน และโซเดียม แบบจีดีเอ แล้วแต่กรณีด้วย   
ข้อ ๕ การแสดงฉลากอาหารตามข้อ ๓ ที่ได้รับเลขสารบบอาหาร อยู่ก่อนวันที่ประกาศนี้ใช้บังคับ 
ยังคงจำหน่ายอาหารนั้นต่อไปได้ ทั้งนี้ ต้องไม่เกินสองปีนับแต่วันที่ประกาศฉบับนี้มีผลใช้บังคับและเมื่อพ้น
ระยะเวลาดังกล่าวแล้วให้ดำเนินการให้เป็นไปตามประกาศนี้   
ข้อ ๖ ให้อาหารตามข้อ ๓ ที่ได้รับเลขสารบบอาหารก่อนวันที่ประกาศนี้ใช้บังคับให้ยังคงใช้
ต่อไปได้ การดำเนินการเกี่ยวกับฉลากของอาหารดังกล่าวให้ ปฏิบัติตามประกาศกระทรวงสาธารณสุขว่าด้วย
การแสดงฉลากของอาหารในภาชนะบรรจุ โดยอนุโลม  
ข้อ  ๗ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป  
ประกาศ ณ วันที่      
  
 